இதன் காரணமாகக் குறிப்பிட்ட கால எல்லை நிர்ணயிக்கப்பட்டு எமது மக்களின் அடிப்டை பிரச்சினைகளுக்குத் தீர்வுகாண வேண்டும். கடந்த அமைச்சரவையில் இருந்த அமைச்சர்கள் கவனம் செலுத்தாததால் ஐ.நாவின் பத்தாண்டு அபிவிருத்தித் திட்டம் எமக்கு கிடைக்காமல் போனது தற்போது அதனை மீண்டும் கொண்டுவந்துள்ளோம். இதை துரித 5ஆண்டு அபிவிருத்தித் திட்டமாக மேற்கொள்ளும் படி பிரதமரும், ஜனாதிபதியும் தெரிவித்துள்ளனர். இது எமக்கு கிடைத்த வெற்றியாக கருதமுடியும். கடந்த காலங்களில் எமது தலைவர்கள் விணைத்திறனாகச் செயற்பட்டிருந்தால் மலையக மக்களின் அவலநிலை இத்தணையாண்டுகள் நீடித்திருக்காது. எனவே, ஒரு கால எல்லையை நிர்ணயித்தது மக்களின் அபிவிருத்தியை முன்னெடுக்கும் போதுதான் அதன் பிரதிபலனை அடைய முடியும்.